Selv om det samlede antal dræbte i trafikken i år er steget sammenlignet med sidste år, så er der også lyspunkter i 2013. I 2013 mistede anslået 185 personer livet i trafikken. Det tilsvarende tal for sidste år er 167. Her gik det bedre: * Ingen 15-17-årige har mistet livet i en knallertulykke. * Antallet af dræbte fodgængere er historisk lavt. * Antallet af trafikdræbte i alderen mellem 18 og 24 år er faldet. * Færre ældre har mistet livet i trafikken. * Andelen af trafikdræbte i personbil er faldet. * Antallet af tilskadekomne ser ud til at være faldet generelt. Her gik det den forkerte vej: * Flere cyklister har mistet livet. * Flere børn i alderen 0-12 år er omkommet. * Antallet af dræbte i motorcykelulykker er steget. Målet for 2020 er at der maksimalt må omkomme 120 i trafikken om året. Tallene skal tages med det forbehold, at året ikke er slut endnu, og at tallene derfor er foreløbige.

Referat:
Flere børn mister livet i trafikken, og flere kører sig ihjel på motorcykel. Men der er lyspunkter. Se dem her.